[{"text_idx": "#000000", "text": "Ja\u0308gala juga ning sealne piirkond on Jo\u0303ela\u0308htme valla jaoks u\u0308ks kuldava\u0308a\u0308rt koht. Va\u0308idetavalt ku\u0308lastab juga aastas rohkem inimesi kui u\u0308htegi teist looduslikku objekti Eestimaal. Et piirkonna turismipotentsiaali a\u0308ra kasutada, plaanib vald Ja\u0308gala jo\u0303e a\u0308a\u0308rde rajada spordi- ja puhkekeskuse."}, {"text_idx": "#000001", "text": "Plaanid on vallal suured \u2013 joa ette kavatsetakse ehitada vaateplatvorm, kohalike laulu- ja tantsupa\u0308evade jaoks laululava; et turistid ja kohalikud saaksid jalga puhata ning keha kinnitada, on kavas avada ka kohvik, mida vald ei kavatse ku\u0308ll ise pidama hakata. Lisaks tahetakse rajada piirkonda terviserajad, et muuta huvitava reljeefiga maastik senisest ahvatlemaks ka tervisesportlaste seas.\nEt kogu seda arengut ka\u0308ima lu\u0308kata, on Jo\u0303ela\u0308htme vallavalitsus algatanud piirkonnas vastavad detailplaneeringud."}, {"text_idx": "#000002", "text": "Ja\u0308gala-Joa ja selle la\u0308hiu\u0308mbrus kui puhkemajandusliku potentsiaaliga piirkond on a\u0308ra ma\u0308rgitud ka valla arengukavas aastateks 2012-2025. Jo\u0303ela\u0308htme vallavanem Andrus Umboja u\u0308tleb, et Ja\u0308gala joa piirkonna arengust on vallas ra\u0308a\u0308gitud juba aastaku\u0308mneid, arendamise teostamist on seni takistanud maaomandi puudumine. Ka praeguseks ei ole veel ko\u0303ik vajalikud maatu\u0308kid valla omandis. \u201eKavandatava Ja\u0308gala-Joa spordi- ja puhkekeskuse maa-ala on suuremas osas munitsipaliseeritud, terves ulatuses loodame jo\u0303uda munitsipaliseerimiseni umbes la\u0308hima aasta jooksul,\u201c ma\u0308rkis Umboja."}]